Hawkeye (minisarja)
Jaksot

| № | Nimi | Ohjaus | Käsikirjoitus | Julkaisu |
| --- | --- | --- | --- | --- |
| 1 | Älä tapaa sankareitasi (engl. Never Meet Your Heroes) | Rhys Thomas | Jonathan Igla | 2021-11-2424. marraskuuta 2021 |
Vuonna 2012 Bishopin perheen asunto tuhoutuu New Yorkin taistelussa, Clint Bartonin ampuma nuoli pelastaessa perheen tyttären, Katen, chitaurien hyökkäykseltä, mutta Katen isä Derek saa surmansa. Joulukuussa 2024, kuulolaitetta nykyään käyttävä Barton on lastensa kanssa New Yorkissa katsomassa Rogers-musikaalia ja suunnittelee joulun viettoa, mutta suree yhä salaa Natasha Romanoffin kuolemaa. Samaan aikaan 22-vuotias Kate Bishop saa kuulla äitinsä Eleanorin aikeista mennä naimisiin Jack Duquesnen kanssa, joka setänsä Armandin kanssa osallistuu mustan pörssin huutokauppaan, jossa on myynnissä Kostajat-laitoksen jäänteiltä varastettua tavaraa sekä Roninin varusteita. Rikollisjärjestö Tracksuit Mafia hyökkää huutokauppaan varastamaan erään rannekellon. Bishop ottaa Roninin puvun ja puolustautuu sillä rikollisilta, ja yrittäen paeta mukanaan toisen silmänsä menettänyt kultainennoutaja. Myöhemmin hän murtautuu Armadin kartanoon ja löytää Armandin murhattuna. Barton kuulee uutisista ”Roninin paluusta”, ja päätyy pelastamaan Bishopin Tracksuiteilta. 
| 2 | Piilosilla (engl. Hide and Seek) | Rhys Thomas | Elisa Climent | 2021-11-2424. marraskuuta 2021 |
Barton ja Bishop pakenevat Bishopin asunnolle, missä hän kertoo Bartonille huutokaupan tapahtumista. Barton puolestaan kertoo Tracksuitien olevan yksi rikollisjärjestöistä, joiden jäseniä Ronin oli aikoinaan tappanut. Tracksuitit löytävät ja sytyttävät Bishopin asuntoon tulipalon, pakottaen Bartonin ja Bishopin pakenemaan ilman Roninin pukua. Bishop vie Bartonin ja kultaisennoutajan, jota hän kutsuu nyt Pizzakoiraksi, tätinsä Moira Brandonin tyhjään asuntoon. Barton lähtee tutkimaan Bishopin asunnon jäänteitä ja huomaa Roninin puvun kadonneen. Lähetettyään lapsensa kotiin Iowaan ja kerrottuaan oman kotiinpaluunsa viivästyvän, hän lähtee palomiesten ja poliisien live-roolipelitapahtumaan etsimään palomiestä nimeltä Grills, joka on löytänyt puvun. Grills luopuu puvusta Bartonin osallistuttua ensin miekkataisteluihin. Bishop vierailee äitinsä turvallisuusyhtiössä ja yrittää turhaan varoittaa tätä Duquesnen hämäräperäisyydestä. Barton houkuttelee luokseen Tracksuitit, jotka vangitsevat hänet. Bishop yrittää pelastaa Bartonin, mutta jää itsekin vangiksi. Tracksuitit ilmoittavat tästä komentajalleen, Maya Lopezille. 
| 3 | Kaikuja (engl. Echoes) | Bert ja Bertie | Katie Mathewson ja Tanner Bean | 2021-12-11. joulukuuta 2021 |
Lopez kuulustelee Bartonia ja Bishopia, koska Ronin oli tappanut vuosia sitten hänen isänsä William Lopezin. Barton väittää Roninin olevan kuollut, mutta Lopez ei usko häntä, ja haluaa tappaa Bishopin. Barton vapauttaa itsensä ja taistelee hetken Lopezia vastaan, joka rikkoo Bartonin kuulolaitteen. Lopulta Barton vapauttaa myös Bishopin ja he pakenevat yhdellä Tracksuitien autoista, Bartonin opettaessa Bishopia käyttämään erikoisnuolia takaa-ajaviin Tracksuiteihin. Kazi Kazimierczak yrittää taivutella Lopezin luopumaan Roninille kostamisesta, mutta Lopez ei aio luovuttaa, vaan haluaa tutkia Bartonin taustat. Barton korjauttaa kuulolaitteen ja paljastaa Lopezin työskentelevän vieläkin suuremmalle rikolliselle. Bishop ehdottaa sekä Tracksuitien että Duquesnen taustojen tutkimista Bishop Securityn tietokannoista, uskoen Duquesnen itse tappaneen Armandin. Eleanorin kattohuoneistossa Bishop saa Eleanorin tietokoneelta selville Kazin työskentelevän Sloan Ltd:ssä, mutta käyttäjätili lukittuu ennen kuin hän ehtii tutkia Duquesneä. Samalla Barton kohtaa Duquesnen, joka uhkailee häntä Roninin miekalla. 
| 4 | Kumppaneita, eikö vain? (engl. Partners, Am I Right?) | Bert ja Bertie | Heather Quinn ja Erin Cancino | 2021-12-88. joulukuuta 2021 |
Barton selittää tilanteen Duquesnelle ja Eleanorille, Eleanorin pyytäessä häntä pitämään Bishopin erossa tutkinnasta ennen kuin itse kertoo puhelimessa tilanteesta tuntemattomalle henkilölle. Bartonin vaimo Laura saa selville, että Duquesne on Sloan Ltd:n toimitusjohtaja ja että yhtiö pesee rahaa Tracksuiteille. Moiran asunnolla Bishop tajuaa, että Laura ja Bartonin lapset olivat olleet pliippauksen uhreja ja että Barton itse oli ollut Ronin. Seuraavana aamuna Bishop pyytää Grillsin ja muiden live-roolipelaajien apua uusien erikoisnuolien rakentamiseen, kun taas Barton tapaa Kazin ja haluaa auttaa tätä saamaan Lopezin lopettamaan Roninin jahtaamisen. Laura paikantaa varastetun rannekellon, jolloin Barton ja Bishop aikovat mennä noutamaan sen. Mutta Bishop murtautuu omin päin sisään ja kohtaa asunnossa sen asukkaaksi paljastuneen Lopezin. Barton puolestaan saa vastaansa naamioituneen naisen, joka päätyy taisteluun myös Bishopia ja Lopezia vastaan. Bishop haavoittaa Lopezia, ja naamioitunut nainen paljastuu Yelena Belovaksi, joka pakenee. Barton ei halua vaarantaa Bishopia ja vaatii tätä pysymään erossa asiasta. 
| 5 | Ronin (engl. Ronin) | Bert ja Bertie | Jenna Noel Frazier | 2021-12-1515. joulukuuta 2021 |
Vuonna 2018 Belova oli jäljittänyt lisää entisiä Mustia Leskejä vapauttaakseen näitä aivopesusta. Erään operaation aikana hän oli joutunut ”pliippauksen” uhriksi ja kuulee viisi vuotta myöhemmin adoptiosiskonsa Romanoffin kuolemasta. Nykyhetkessä Bishop kertoo äidilleen totuuden Sloan Ltd:stä, jolloin Eleanor soittaa poliisit pidättämään Duquesnen. Asunnollaan Bishop tapaa Belovan, joka kertoo taustoistaan ja kertoo haluavansa tappaa Bartonin, koska uskoi tämän tappaneen Romanoffin. Jätettyään Pizzakoiran Grillisin huostaan, Barton pukeutuu Roniniksi ja kohtaa Lopezin seuraavana iltana paikassa, jossa William kuoli. Voitettuaan Lopezin ja Tracksuitit, Barton paljastaa itsensä ja uhkaa tappaa Lopezin, jos tämä uhkaa hänen perhettään. Hän myös kertoo Tracksuitien työnantajan itse lähettäneen tiedonantajan, joka pyysi tappamaan Williamin. Bishop auttaa Bartonin pakoon, ja Lopez epäilee, että Kazi olisi Bartonin mainitsema tiedonantaja. Aamulla Belova paljastaa tekstiviestillä Bishopille saaneensa toimeksiantonsa Eleanorilta, joka tekee yhteistyötä Lopezin työnantajan, Wilson Fiskin, kanssa. 
| 6 | Joulu tullut on (engl. So This Is Christmas?) | Rhys Thomas | Jonathan Igla ja Elisa Climent | 2021-12-2222. joulukuuta 2021 |
Belova lähettää Bishopille myös nauhoitteen Eleanorin ja Fiskin keskustelusta, jossa Armandin murhaajaksi paljastunut sekä Duquesnen lavastanut Eleanor haluaa lopettaa yhteistyön. Barton, Bishop ja live-roolipelaajat soluttautuvat jouluaattona Rockefeller Centerissä pidettyihin juhliin. Vapaaksi takuita vastaan päässyt Duquesne oli myös paikalla. Eleanor paljastaa tyttärelleen tehneensä kaiken vain maksaakseen Fiskille Derekin velat. Tracksuitit hyökkäävät tappaakseen Eleanorin ja Bartonin. Bartonin, Bishopin, Duquesnen ja live-roolipelaajien päihittäessä Tracksuitit, Lopez saapuu ja haavoittaa Kazia, joka kieltäytyy kääntymästä Fiskiä vastaan. Belova vaatii Bartonilta totuutta Romanoffin kuolemasta. Barton kertoo kaiken mitä oli Romanoffilta kuullut Belovasta, ja saa lopulta vakuutettua hänelle, että Romanoff oli itse uhrannut itsensä. Fisk yrittää tappaa Eleanorin ja melkein voittaa Bishopin, joka lyö hänet tajuttomaksi räjäyttämällä Bartonin nuolet. Poliisien pidätettyä Eleanor, Fisk herää ja yrittää paeta, ennen kuin Lopez ampuu häntä. Barton tuo Bishopin sekä Pizzakoiran (nyt nimeltään Lucky) mukanaan joulupäivänä kotiin Iowaan, ja palauttaa varastetun rannekellon Lauralle, jolle se oli muisto ajoista S.H.I.E.L.D.:n agenttina. Barton ja Bishop polttavat Roninin puvun, ja alkavat pohtia Bishopille omaa supersankarinimeä.  Lopputekstien välissä näytetään koko versio Rogers-musikaalin ”Save the City” -osiosta.